62022CO0335_INF
2023 m. liepos 19 d. Teisingumo Teismo (dešimtoji kolegija) nutartis
A (Prekybos vertybiniais popieriais apmokestinimas)
(Byla C-335/22) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kuris aiškiai matyti iš jurisprudencijos – Direktyva 2008/7/EB – 5 straipsnio 2 dalies b punktas – Netiesioginiai pritraukto kapitalo mokesčiai – Žyminis mokestis, taikomas obligacijų ir komercinių vekselių platinimo rinkoje paslaugoms“
1.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Netiesioginiais mokesčiais neapmokestinami sandoriai – Perleidžiamųjų vertybinių popierių išleidimas ir pateikimas rinkai – Sąvoka – Perleidžiamųjų vertybinių popierių pateikimo rinkai paslaugos, kurios yra sudedamoji bendro kapitalo pritraukimo sandorio dalis – Įtraukimas
(Tarybos direktyvos 2008/7 5 straipsnio 2 dalies b punktas)
(žr. 25 ir 26 punktus)
2.
Mokesčių nuostatos – Teisės aktų suderinimas – Netiesioginiai pritraukto kapitalo mokesčiai – Direktyva 2008/7 – Netiesioginiais mokesčiais neapmokestinami sandoriai – Žyminis mokestis, taikomas atlygiui, kurį gauna banko įstaiga už perleidžiamųjų vertybinių popierių platinimo rinkoje paslaugas – Neleistinumas – Vertybinius popierius išleidžiančios bendrovės pareiga naudotis trečiųjų asmenų paslaugomis – Poveikio nebuvimas
(Tarybos direktyvos 2008/7 5 straipsnio 2 dalies b punktas)
(žr. 28, 29 punktus ir rezoliucinę dalį)
Rezoliucinė dalis
2008 m. vasario 12 d. Tarybos direktyvos 2008/7/EB dėl netiesioginių mokesčių, taikomų kapitalo pritraukimui, 5 straipsnio 2 dalies b punktas
turi būti aiškinamas taip:
pagal jį draudžiamos nacionalinės teisės normos, numatančios žyminio mokesčio taikymą atlygiui, kurį kapitalo bendrovė moka banko įstaigai, kuriai ji pavedė rinkoje platinti perleidžiamuosius vertybinius popierius, kaip antai naujai išleistas obligacijas ir komercinius vekselius, neatsižvelgiant į tai, ar aptariamus vertybinius popierius išleidžiančios bendrovės yra teisiškai įpareigotos naudotis trečiųjų asmenų paslaugomis ar pasirinko jomis naudotis savo nuožiūra.
(
1
)	OL C 326, 2022 8 29.